Rettens dom (Tredje Afdeling) af 25. november 2020 –

ACRE mod Parlamentet

(Sag T-107/19)

»Regler for institutionerne – Europa-Parlamentet – afgørelse, hvorved det fastslås, at visse af et politisk partis udgifter ikke var støtteberettigede for 2017 – forordning (EF) nr. 2004/2003 – forbud mod finansiering af et nationalt politisk parti – et nationalt politisk partis bidrag eller donation – princippet om god forvaltningsskik – retssikkerhed – ligebehandling – afgørelse, hvorved et politisk parti tildeles et bidrag for 2019, og en forfinansiering på 100% af bidragets maksimale beløb betinges af visse forudgående tilbagebetalinger – forordning (EU, Euratom) nr. 1141/2014 – ret til forsvar«

1. Grundlæggende rettigheder – Den Europæiske Unions charter om grundlæggende rettigheder – ret til god forvaltning – ret til kontradiktion – rækkevidde (Den Europæiske Unions charter om grundlæggende rettigheder art. 41) (jf. præmis 25 og 26)

2. Europa-Parlamentet – finansiering af europæiske politiske partier – visse udgifter, der er afholdt af et europæisk politisk parti med henblik på tilskud og forbud mod gave, og som overstiger et vist beløb – modtageren af tilskuddets ret til at fremsætte bemærkninger, inden afgørelsen vedtages – frist – overholdelse af en rimelig frist (Europa-Parlamentets og Rådets forordning nr. 2004/2003) (jf. præmis 31 og 32)

3. Europa-Parlamentet – finansiering af europæiske politiske partier – forbud mod indirekte finansiering af et nationalt politisk parti – betingelser – eksistensen af en indirekte økonomisk fordel til fordel for det nationale politiske parti – bedømmelseskriterier (Europa-Parlamentets og Rådets direktiv 2004/2003, art. 7, stk. 1) (jf. præmis 53 og 61)

4. EU-ret – principper – retssikkerhed – EU-bestemmelser – krav om klarhed og forudsigelighed – anvendelse af ubestemte juridiske begreber, der skal fortolkes og anvendes af administrationen – lovlighed (jf. præmis 65, 66 og 68)

5. EU-ret – principper – ligebehandling – begreb – grænser – nødvendigheden af at overholde legalitetsprincippet – ikke muligt at påberåbe sig en ulovlighed, der er begået til fordel for andre (jf. præmis 77 og 173)

6. Retslig procedure – stævning – formkrav – klar og præcis fremstilling af de påberåbte anbringender [Rettens procesreglement, art. 76, litra d)] (jf. præmis 113)

7. Europa-Parlamentet – finansiering af europæiske politiske partier – visse udgifter, der er afholdt af et europæisk politisk parti med henblik på tilskud og forbud mod gave, og som overstiger et vist beløb – tilsidesættelse af ytringsfriheden og af foreningsfriheden – foreligger ikke (Den Europæiske Unions charter om grundlæggende rettigheder, art. 11 og 12; Europa-Parlamentets og Rådets direktiv 2004/2003) (jf. præmis 114)

8. Europa-Parlamentet – finansiering af europæiske politiske partier – finansieringsforpligtelser – forbud mod donation, der overstiger et vist beløb, og som hidrører fra et nationalt politisk parti, der ikke er medlem af et politisk parti på europæisk plan – begrebet politisk parti – bedømmelseskriterier (Europa-Parlamentets og Rådets direktiv 2004/2003, art. 2, stk. 1 og art. 6, stk. 2 og 3) (jf. præmis 157-161)

9. EU-ret – principper – beskyttelse af den berettigede forventning – betingelser – præcise løfter afgivet af administrationen (jf. præmis 169)

10. EU-ret – principper – ret til forsvar – ret til kontradiktion – rækkevidde – vedtagelse af en afgørelse truffet af Europa-Parlamentet om at yde bidrag til et politisk parti i Europa, og som gør et bidrag svarende til det samlede bidrag betinget af visse forudgående tilbagebetalinger – nævnte politiske partis manglende mulighed for at tilkendegive sin opfattelse vedrørende relevansen af de faktiske omstændigheder eller de dokumenter, der blev lagt til grund i forbindelse med vedtagelsen af den nævnte afgørelse – tilsidesættelse af retten til kontradiktion (jf. præmis 182-184, 186, 189 og 190)

Angående

Søgsmål støttet på artikel 263 TEUF med påstand dels om delvis annullation af Parlamentets afgørelse af 10. december 2018, hvorved visse udgifter, der ikke var støtteberettigede i 2017, erklæres for ikke at være tilskudsberettigede, og om pålæg om tilbagebetaling af en gave, dels om annullation af Parlamentets afgørelse FINS-2019-5, meddelt sagsøgeren den 14. januar 2019, om tildeling af et bidrag til sagsøgeren for 2019, for så vidt som denne afgørelse gør den forudgående finansiering, der svarer til 100% af det maksimale tilbagebetalingsbidrag, betinget af visse tilbagebetalinger.

Konklusion

1) Parlamentets afgørelse af 10. december 2018, hvorved det blev fastslået, at visse udgifter ikke var støtteberettigede for 2017, og at en donation skulle tilbagebetales, annulleres, for så vidt som de udgifter, der vedrørte den konference, som fandt sted i Kampala (Uganda) fra den 13. til den 15. juli 2017, dvs. 91546,58 EUR, deri blev omkvalificeret som ikke støtteberettigede udgifter.

2) Parlamentets afgørelse FINS-2019-5 af 14. januar 2019 om tildeling af et bidrag til Alliance of Conservatives and Reformists in Europe (ACRE) for 2019 annulleres, for så vidt som det i dens artikel I.5.1 bestemmes, at betalingen af en forfinansiering på 100% af bidragets maksimale beløb er betinget af visse forudgående tilbagebetalinger.

3) I øvrigt frifindes Europa-Parlamentet.

4) Europa-Parlamentet bærer sine egne udgifter og betaler en tredjedel af ACRE’s udgifter. ACRE bærer to tredjedele af sine egne udgifter.